Akelarre Donostia | Toki pribilegiatua | Jatetxea eta Hotela\nKokapen ezin hobea Bizkaiko Golkoaren aurrean\nDonostiako erdigunetik 10 minutura autoz, AKELARRE Hotelak inguru natural bateko lasaitasun osoa eskaintzen du paraje paregabe batean.\nKantauri itsasorantz, gure leihateek eta terrazek Euskal Herriko eta Frantziako kostaren, Orioko eta Getariako portuen eta Bizkaiko kostaldeko itsaslabarren ikuspegi ikusgarriak eskaintzen dituzte. Naturarekin kontaktuan erlaxatzera bultzatzen duen paisaia.\nDonostia, beti mugimenduan\nGastronomia, kultura eta modernitatea arnasten dituen hiria\nHiriaren erdigunetik hurbil dagoenez, gure bezero asko hurbiltzen dira Kantauriko kostaldeko bitxitzat hartzen den enklabe bateko xarma guztiez gozatzera, gastronomia berritzaileagatik, hondartzen edertasunagatik, askotariko saltokien pilaketa handiagatik eta kultura-eskaintza zabalagatik.\nTradizio gastronomikoaz ari bagara, Donostia ezaguna da mundu osoan, pintxo-ibilbide ospetsuak egiten baititu hirigune historikoan, sagardotegietan eta goi-mailako sukaldaritzako jatetxeetan, eta Michelin Izarren kontzentrazio handiena duen hiria izanez biztanle-kopuruari dagokionez.\nEdertasun paregabeko hondartzetan Kontxa nabarmentzen da, bigarren urtez jarraian Europako hondartzarik onentzat jotzen dena, baita Zurriola ere, surfa maite dutenen artean ezaguna, eta Ondarretako hondartza.\nEskaintza kulturalari dagokionez, Donostiak modernitatea arnasten du Nazioarteko Zinemaldi ezagunarekin, Jazzaldiarekin edo Musika Hamabostaldiarekin, baita Tabakaleraren inguruan sortutako abangoardia sortzaile eta artistiko berriarekin ere, Basque Culinary Center, unibertsitatea eta berrikuntza-zentro bakarra, Europako Kultur Hiriburutza 2016. urtean, edo Gros auzoko modernitate kosmopolita eta gaztea.\nDonostiako erdigunetik autoz 10 minutura gaude, oinez erraz ibiltzeko moduko hiria.\nDonostiako aireportua hurbilena da, 25 minutura autoz, baina gainera, komunikazio onak ditugu Bilboko, Miarritzeko eta Iruñeko aireportuekin, ordubetean iristen da eta.\n30 minutura gaude…\nZarautz, Orio, Getaria, Hondarribia eta Zumaia, xarma handiko kostaldeko herriak.\n… ordu batera gaude\nBilbo, Iruñea eta Gasteiz, eta Biarritz eta Donibane Lohizune, Frantziako euskal kostaldean.\nAkelarrera errazago iristeko, jarraian zehazten dizugu gure jabetzara nola iritsi.\nZure GPSa programatzerakoan, ibilbidea beti Ondarretako hondartza igaro behar du, horrela bigarren mailako errepideak eta landa-bideak saihestuko dituzu (azkarragoak izan arren, gidatzeko zailagoak dira).\nDonostiako mendebaldetik (Bilboko aireportua)\nDonostiako ekialdetik (Hondarribiako aireportua)\nKoordenatuak: 43.30795 – 2.04316


Abalotz zentraleko sorgailua\nIndustrializazioarekin batera etorri zen argindarra gure herrira, eta pixkanaka-pixkanaka sortzen ari ziren lantegi berrietan, indar hidraulikoari indar elektrikoa nagusitu zitzaion. Hala, XX. mende hasieratik aurrera, herriko kaleetako farolak ez ziren gehiago ez olioz ezta gasez ere piztuko, lanparen bitartez egindako argia erabiliko zen, besteak beste, herritarrak etxerako bidean ez galtzeko.\nErrotak izan ziren lehenbiziko hornitzaileak, urak errotarria mugitu ordez, turbina mugiaraziko zuen eta mugimendu hori elektrizitatea sortzeko baliatuko zen, generadore edo sorgailuaren bidez. Baina elektrizitateak etorkizunean hartuko zuen garrantzia ikusita edo, berehala ugaldu ziren zentral hidroelektrikoak edo indarretxeak, sorgailu edo dinamo, alternadore, transformadore eta transmisiorako bestelako elementuekin hornituak. 60ko hamarkadatik aurrera, beste energien norgehiagoka (petrolioa, gasa, zentral nuklear eta termikoak) eta hornitzaile boteretsuen erruz, mota honetako zentral gehienek krisian sartu eta, apurka-apurka, zerbitzua emateari utzi zioten.\nKalera edo herrigunera pasa den mendearen hasieran iritsi bazen ere argindarra, gehiago kosta zitzaion baserri batzuetara iristea. Hori dela eta, hainbat baserritarrek, erreketako uraren indarra baliatuz, euren kabuz zentral hidroelektriko txikiak eraiki zituzten, baldintzak aldekoak zirenean 125 voltioetako ipurtargi parea argitzeko ozta-ozta iristen zirenak. Argindar linea bertaraino ez zen iritsiko beharbada, edota etxez etxe kobratzen aritzen zen Arozenaren txapelgorriari ez zioten ordaindu nahi bestela.\nJarraian, errota izan ondoren zentral elektriko bilakatu zirenak:


Bernard Katz - Wikipedia, entziklopedia askea.\nLeipzig, 1911ko martxoaren 26a\nLondres, 2003ko apirilaren 20a (92 urte)\nMartin Gildemeister (en)\nmedikua, neurozientzialaria, unibertsitateko irakaslea, fisikaria, kimikaria, biokimikaria eta biofisikaria\nCopley Domina (1967)\nCothenius Domina (1989)\nFeldberg Foundation (1965)\nCroonian Lecture (1961)\nRalph W. Gerard Prize (1990)\nBaly Medal (1967)\nSir Bernard Katz (Leipzig, 1911ko martxoaren 26a - Londres, 2003ko apirilaren 20a) Alemanian jaioa britainiar sendagile eta biofisikaria izan zen. Nerbioen fisiologian egindako lanagatik da ezaguna. 1970eko Medikuntzako Nobel Saria irabazi zuen Julius Axelrod eta Ulf von Eulerrekin batera.\nAlemanian jaio zen, Errusiatik etorritako familia judu batean. Medikuntza ikasi zuen Leipzigeko Unibertsitatean eta Britainia Handira ihes egin zuen 1935ean. Sydneyn ikasketak zabaldu zituen John Carew Ecclesekin. 1941ean britainiar nazionalitatea lortu zuen eta 1942an Australiako Aire Armadara batu zen. Bigarren Mundu Gerran, Ozeano Bareko frontean radar ofiziala izan zen.\nIngalaterrara itzuli zenean, Alan Hodgkin eta Andrew Huxleyrekin lan egin zuen eta University College Londoneko irakaslea izan zen.\nSinapsiei buruz ikertu zuen. 1950eko hamarkadan azetilkolina ikasi zuen. Bere lanak organofosfatoen eta organokloradoen azterketan eragina izan zuen.\nMultimedia: Bernard Katz


PRENTSA TAILERREKO ANA RUIZ\nANA RUIZ-i EGINDAKO ELKARRIZKETA\nYAIZA: Noiz hasi zinen balletarekin?\nANA: Zortzi urterekin hasi nintzen balleta ikasten.\nY: Kirol bat da?\nA: Ez, ariketa fisikoa egiten duzu, baina azken finean zure gorputza tresna bat da artea sortzeko.\nY: Zergatik erabaki zenuen balleta egitea?\nA: Txikitatik, telebistan ikusten nituenean dantzariak, eta konturatu nintzen erabat gustatzen zitzaidala, eta nire amak esan zidan ea balleta ikasi nahi nuen eta nik baietz erantzun nion poz-pozik.\nY: Nola bihurtu zinen ballet irakaslea?\nA: Akademia batean pasatu nituen urte batzuk entseatzen maila handia lortu arte. Eta momentu batean irakasleak animatu ninduen azterketak prestatzera; horrela ballet irakasle titulua lortu nuen.\nY: Beste pertsona batzuei aholkatuko zenieke balleta egitea?\nA: Bai, dudarik gabe, gauza on pilo bat ematen dituelako: hasteko, sasoian egoteko, malgutasuna lortzeko …\nKulturari dagokionez, oso garrantzitsua iruditzen zait, musikaz asko ikasten duzulako, giro kultural batean ibiltzen zarelako eta, batez ere, zure pertsonalitatea moldatzen duzulako ekinaren ekinez.\nYAIZA DOMINGO LÓPEZ 1. D\nEtiketak: PRENTSA TAILERREKO ANA RUIZ\nasteartea, otsaila 21, 2017\n-YAIZA: Zer nolako gauzak egiten dituzue tailer honetan?\n-ILU: Denetarik pixka bat. Esperimentu asko egiten ditugu gauzak hobe jakiteko, gainera oso erabilgarriak klaseko orduetan.\n-Y: Zenbat egunetan egiten da tailer hau?\n-I: Asteartero egiten dugu.\n-Y: Zenbat pertsona joaten dira?\n-I: Bost ikasle eta normalean irakasle batzuk.\n-Y: Zein da tailer honen helburua?\n-I: Esperimentu asko egitea, eta gauza berriak ikastea.\n-Y: Nork irakasten du tailerra, Ilu, zuk bakarrik ala norbaitek laguntzen dizu?\n-I: Egunkaria denon artean egiten dugun tailerra da, beraz, elkarrekin ikasten dugu eta elkarri irakasten diogu.\n-Y: Zer esango zenioke jendeari tailerrera etortzeko?\n-I: Datozenak oso gustura daudela, gustuko gauzak egiten dituztela eta beti ikasten dela zerbait.\nOrain ikasle batzuei haien iritzia galdetuko diegu.\n-Y: Zer iruditzen zaizue tailerra?\n-IKASLE 1: Oso entretenigarria, interesgarria…\n-Y: Zer da gutxien gustatzen zaizuena? Eta gehien?\n-IKASLE 2: Orokorrean dena gustatzen zaigu.\n-Y: Ikasten duzuena gero klaseetan erabilgarria da?\n-IKASLE 1: Bai, adibidez, Biologian zelulak ikasten ari gara eta nola guk eskulan bat egin dugu gutxi gora behera besteak baino zerbait gehiago dakit.\n-Y: Zure lagunei esango zenieke tailerrera etortzeko?\n-IKASLE 2: Bai, nahiko erabilgarria delako klaseko orduetan.\nYAIZA DOMINGO 1. D\nEtiketak: ZIENTZIA TAILERRA\n-CARMEN: Denetarik pixka bat. Institutuan egiten ditugun jardueren berri ematen dugu, gure gustuko pelikulak, liburuak eta abar komentatzen ditugu, elkarrizketak prestatzen ditugu … Denon artean erabakitzen dugu zer egin.\n-C: Asteartero egiten dugu.\n-C: Bost ikasle eta normalean irakasle batzuk.\n-C: Gure espazioa izatea egunkari digitalean eta ahalik eta jende gehiagorengana ailegatzea.\n-Y: Nork irakasten du tailerra, Carmen, zuk bakarrik ala norbaitek laguntzen dizu?\n-C: Egunkaria denon artean egiten dugun tailerra da, beraz, elkarrekin ikasten dugu eta elkarri irakasten diogu.\n-C: Datozenak oso gustura daudela, gustuko gauzak egiten dituztela eta beti ikasten dela zerbait.\n-IKASLE 1: Bai, adibidez, duela gutxi Gaztelaniazko orduetan, berriak eta eman ditugu, eta nahiko erabilgarria izan da tailerretan ikasitakoa.\nEgilea: Unknown ordua: 15:46 iruzkinik ez:\nasteartea, otsaila 07, 2017\nORTU TAILERRA 2016/2017\nAurten, beste urteetan bezala, ortu tailerra martxan jarri da. Azken urteetan nahiko arrakasta handia lortu zuen eta aurten modu horretan segi da. Guk Luismiri elkarrizketa egin diogu.\nKazetaria: Zein da tailer honen helburua?\nLuismi: Tailer honen helburua, ikasleek lurra nola lantzen den ikastea eta landatzen diren landareak nola zantzen diren.\nKZ: Normalean, zer egiten duzue?\nL: Eguraldi ona egiten duenean, lurra lantzen dugu, ereitu, belarra kendu, lurra aireztatu...\nKZ: Zenbat urte daramatzazu tailerrarekin?\nL: Tailerra duela hiru urte hasi zen eta zenbat eta urte gehiago pasa gero eta jende gehiago etortzen hasia da.\nKZ: Materiala non lortzen duzue?\nL: Nekazal koperatiba batetik eta nire etxetik. Erremintak Bricomart-en erosten ditugu.\nKZ: Nola bururatu zitzaizun tailerra egitea?\nL: Ikasleei landareen etorrera eta hazkuntza erakustea gauza entretenigarria izan ahal zelako eta Zuzendaritza-taldeak proposatzean, tailerra hasi nuen.\nKZ: Zure ustez, tailerrera datozenak zerbait ikasten dute?\nL: Bai, tailerrean zaiatzen gara ikasleei landarei buruzko gauzak erakustea.\nKZ: Zer esango zenioke jendeari tailerrean sartzen animatzeko?\nL: Tailerra oso dibertigarria da, asko ikasten da eta askotan landatutakoa haztean etxera eramate dute.\nKZ: Zutaz aparte ba ahal dago beste irakasleren bat zu laguntzen?\nL: Bai, nitaz aparte Marta Llorente (euskarako irakaslea) eta Urtzi Goitia (gimnasiako irakaslea) daude.\nEgilea: Unknown ordua: 15:42 iruzkinik ez:\nEtiketak: ORTU TAILERRA 2016/2017\nasteartea, maiatza 31, 2016\nLA CAIXAREN ERAKUSKETAREN BISITA\nPasa den asteartean, maiatzak 24, Prentsa, Zientzia eta Ortu Tailerreko ikasleak Ilu, Carmen eta Luismi irakasleekin Barakaldora joan ginen La Caixaren erakusketa ikustera, Ilusionismo: magia o ciencia? izenekoa.\nErakusketa interesgarria eta desberdina izan zen, ikasi baikenuen nola magia truko asko zientzian oinarrituta dauden. Nahiz eta barruan bero handia izan, denbora azkar pasatu zitzaigun.\nGauza batzuek ezinezkoak ziruditen fenomeno optikoak ziren eta, esate baterako, arkatz batek azkoin bi zeharkatzen zituen eta beste batean, armiarma bat ikusten zen, pertsona baten buruaz.\nOso ondo pasatu genuen eta asko ikasi genuen.\nby Julen Mencías eta Oier Santamaría\nEgilea: Unknown ordua: 16:13 iruzkinik ez:\nEtiketak: LA CAIXAREN ERAKUSKETAREN BISITA\nasteartea, maiatza 17, 2016\n“NIRI NATURA ASKO GUSTATZEN ZAIT BAINA, MENDIRA JOATEA ETA AZTERTZEA DA GEHIEN GUSTATZEN ZAIDANA”\nIlu, Angela Figuerako biologia eta geologiako andereño bat da eta oso interesgarria den zientzia tailerra eramaten du.\nKazetaria: Zertan datza biologiako andereñoa izatea?\nIlu: Logikoki, biologia irakastea baina ere,klase dinamikoak prestatzea eta material bisualak eramatea ikastea.\nKz: Gogoko duzu zuer lana?\nI: Bai, gero eta gehiago. Ikasleekin egotea, gero bulegoko paperak ez hainbeste.\nKz: Zergatik aukeratu zenuen hau ikastea?\nI: Niri natura asko gustatzen zait baina, mendira joatea eta aztertzea da gehien gustatzen zaidana.\nKz: Zaila da zuk ikasitakoa ikastea?\nI: Nik, geologoa naiz. Ikasten baduzu eta lan egiten baduzu, ez da hain zaila. Baina lan handia egin behar duzu.\nKz: Laborategi batean lan egin duzu?\nI: Ez, inoiz ez.\nKz: Noizbait ikusi duzu, filmetan bezala, leherketa bat laborategian?\nI: Ez, ez. Nik normalean ez ditut produktu kimikoak erabiltzen. Kimikoekin esperimentuak egin ditut, baina ez ditut lehertzeko produktu kimikoak erabili.\nKz: Tailer bat daramatzazu, nolakoa da esperientzia?\nI: Oso ona, oso pozik nago. Esperientzia polita eta ona da. Tailerrean, klasean egin ezin ditugun gauzak egiten ditugu. Oso dibertigarria da.\nKz: Zein izan da ikusi duzun gauzarik arraroena?\nI: Laborategiko kurtso bat egin nuen, mikrobiologiari buruz. Kurtsoan, taldeka, bakterioekin eta onddoekin lan egiten ari ginen eta azkuntza kaxetan zeuden, orduan bati kaxa guztiak erori eta bakterio guztiak lurrean bukatu ziren. Gero hori garbitzeko lan handia egin behar izan genuen.\nAne eta Jone\n“ZERBAIT NAHI BADUZU ETA GOGOKO BADUZU ERRAZAGOA EGITEN DA DENA”\nFanny Angela Figuerako orientatzailea da. Esperientzia handia dauka eta oso profetzionala da.\nKAZETARIA: Zertan datza zure lana?\nFANNY: Nik alde batetik tutoreekin, irakasleekin biltzen naiz. Ikusteko nola joaten diren klaseak, zuek gainditzeko, titulua ateratzeko, ikasten jarraitzeko... Ere biltzen naiz ikasleekin, laguntzeko, bideratzeko ikasketekin... Gurasoekin bilera orokorretan edo familia bakoitzekin biltzen naiz.\nKZ: Gogoko duzu zure lana? Eta zergatik aukeratu duzu?\nF: Bai, noski baietz. Gustatzen zait egiten dudana eta oso gustura nago institutu honetan. Alde batetik, dirua irabazteagatik aukeratu nuen baina, harremanak niretzako ere oso importanteak dirtelako.\nKZ: Kontatuko ahal diguzu anekdotarik?\nF: Behin izan nuen “El Salvadorreko” unibertsitateko irakasle bat doktoradoko praktikak egitera eta institutu honetara etorri zen bi urte zehar gurekin lan egitera.\nKZ: Zaila da lan hau eta zergatik?\nF: Beno zaila da alde batetik, jendearekin harremanetan sartzenzarenean, kontu handiz ibili behar zara gauza serioak kontatzen dizkizutelako.\nKZ: Beste institutu batean lan egin duzu?\nF: Bai, lan honetan beste 2 institututan lan egin dut.\nKZ: Zenbat urte egon zara lan honetan?\nF: Hogeita hiru urte daramatzat.\nKZ: Gomendatuko zenuke lan hau izatea? Zergatik?\nF: Bai, oso lan polita da. Gomendatuko nuke nire lana delako, gustatzen zaidalako, polita delako eta nire ustez beste pertsona bati gustatuko zitzaion.\nKZ: Esperientzia polita da besteei laguntzea?\nF: Bai, laguntzen, alde batetik zuk ere ikasten duzu, harremanetan sartzean.\nKZ: Atzera joan al bazenu lanaz aldatuko zenuke?\nF: Ez dakit ez dut planteatu. Nire lana gogoko dut baina beste lan batekin ondo egongo nintzen. Loreak zaintzen agian, polita izango zen.\nKZ: Zaila da lan hau?\nF: Beste lanak bezala. Zerbait nahi baduzu eta gogoko baduzu, errazagoa da dena.


Kontzientziarik ezean, errealitatea desagertu egiten da (1, 22) | rufino iraola garmendia\n← Elkar maitatu\nBiziaren kredoa →\nKontzientziarik ezean, errealitatea desagertu egiten da (1, 22)\nPublicado el mayo 6, 2015\tpor kafarnaum\nHorrelako lan gehienek, nire kasuan behintzat, “OMEN” handi bat eraman beharko lukete, ez baitzaigu geratzen besterena baliatzea beste erremediorik geure gogoetak uztartzeko. Denbora hartu, ugari irakurri, gogoeta luzeak (ez naiz ausartzen “sakonak” esatera) eta euskara izaten dira nire osagaiak, emariak idazlan moduan jaulkitzeko.\nZuzeneko ikerketarik nekez egin lezake ni bezalako batek. Intuizioak eta bizi-esperientziak erakusten digutena aprobetxatuz edo liburuetan saiatuta lortzen dugu oinez ibiltzea. Baina korrika egiteko pretentsiorik gabe. Oraingo honetan, José Luis San Miguel de Pablos-en (aurreantzean SMP) ‘La rebelión de la consciencia’ izango dute sostengu nagusi nire ideia eta iritziek.\nAzkenik, lan hauek neure kontsumorako eginak izaten dira. Printzipioz, inon publikatzeko asmorik gabe eginak. Gero, askotan, ordea, nire blogean bederen ipintzea deliberatzen dut, gehienetan norbaiti irakurtzeko eman eta hark animatuta. «Hau ere baliteke denborarekin hor azaltzea».\nKonbentziturik nago —eta hau ez da oraingo gogoeta soilik, aspalditik datorrena baizik— Descartesen silogismo haren premisei buelta eman beharko geniekeela, eta honela enuntziatu: “Sum, ergo cogito”. Nire ustez, edozein ‘pentsamenduren’ aurretik dago ‘izatea’. Beste kontu bat da ‘pensamendua’ eta ‘kontzientzia’ gauza bera diren ala ez. Hori jakiteko, itxaron egin beharko dugu. Aurrera egin ahala, beste batzuek zer dioten ikusi arte. Dena den, intuizioz, eta gogoetei kasu eginez gero, esango nuke ez direla gauza bat eta bera. Esate baterako, gu ez gara pentsamendua, lekuko kontzienteak baizik, pentsamendu horren kontzientzia. Edo, hobeto esan, kontzientziaren “pantailan” igarotzen da pentsamendua, gu lekukoak izanik. Gauzatxo bat: pentsatzeari uzten diogunean, zer gara? Ez al dugu izaten jarraitzen? Beraz, ez dut uste gehiegi esatea denik gure benetako identitatea ‘izan’ dela esatea.\nGizakia goren mailako eta beste guztietatik aparteko kontsideratu izan da, arrazoimena eta pentsamendua bereak bakarrik direla argudiaturik. Mendebaldean, nolabait esateko, gizakia erauzi egin da naturatik. Ez zaio utzi, adibidez, animaliekin afektua trukatzen, eta, tamalez, negargarri tratatu izan ditugu abereak, orain hori asko aldatu bada ere. Mendebaldeko korronte espiritualistei ezinezkoa zaie “kontzientzia hutsa”, kontzientzia purua onartzea. Dena objektu bihurtzeko joerak erruz erasaten dio biziari. Zerbait badela sinesteko, ikusi eta ukitu daukagu egin beharra, san Tomasen antzera. Zientzia naturalak aztertzen duena ez da kanpokoa baino, enpirikoki baiezta edo gezurta daitekeena. Esan daiteke, gainera, zientziak aztertzen duena ez dela esperientzia osoa, baizik eta sentsorialki atzeman daitekeena.\nZein da metodoa errealitatea aztertzeko? SMPen hitzetan, gure zentzumenak kriseiluak dira. Kriseilu horien argitan behatzen dugu errealitatea, eta datuak kontzientziara igarotzen dira. Hor sintetizatu eta elaboratzen dira. Zentzumenen jarraipena dira gizakiak errealitatea aztertzeko sortu dituen aparatuak ere; adibidez, mikroskopioa. Hauxe litzateke prozesua: kanpoko errealitatearen seinale sentikorrak, zentzumen-organoak eta instrumentala, neuronen transmisioa, garunaren sintesi sentsoriala, elaborazio mentala, kontzientzia hartzea.\nEsta entrada fue publicada en 1 Ez-bi antologia y etiquetada 150506. Guarda el enlace permanente.


Guri buruz - Doako V Bucks\nFortnite Kontu Sortzailea 2020: Nola lortu Free Skins eta Battle Pass Fortnite-n?\nOngi etorri lineako webgune onenean doako V Bucks. Teknologiako talde beteranoek sortu ondoren, gune hau doako saltokia dela frogatzen ari da V Bucks doan. Azkar ari da bere generoko gune bat. Lineako presentziaren historia luzea ez dugun arren, gure lan gogorrak eta grinak mapan kokatu gaituzte.\nGure zerbitzuak gero eta gehiago maite ditu gure xede-publikoak. Harro gaude joko iruzur kodeei buruz eztabaidatzen duten guneak modu koherentean aitortuta daudelako. Berrikuspen positiboak eta pozgarriak jasotzen jarraitzen dugu. Beraz, gure denbora eta ahaleginak merezi dutela frogatzen ari da.\nEgia esan, ez dugu talde handirik. Hala ere, gure talde txikia da gai gure joko iruzurrak denbora guztian arazorik gabe mantentzeko. Gainera, zerbitzari, atzera bueltan eta webgunearen mantentze lanetan sartzen den beste bi administratzaile ditugu.\nOrain arte, hamarnaka eta milaka jokalari lagundu ahal izan ditugu. Gure helburuak berdin jarraitzen du. Ahalik eta hamabost hamabost jokalarirekin lagundu nahi dugu, partidua ahalik eta gehien gozatzen uzteko, diru-zorro bat pasatu gabe. Hamabostaldian jolasten ari zaren bitartean, guregan fidatu zaitezke laguntzeko.\nZiur gaude gure gertuko taldeak inoizko erabiltzaile esperientzia onena ematen jarraituko duela. Guneak hazten jarraitzen duen heinean, gure sustrairik onena jartzen ari gara gure sustraiei fidel egoteko. Oso gogor lan egiten dugu gure joko iruzurrak uneoro eguneratuta mantentzeko, arazorik ez izateko. Gure ibilbidea mantenduko da, eta espero dugu zure beharrak asetzeko.


barren.eus - Moru mendiaren magalean egingo dute aurtengo Zuhaitz Eguna\nMoru mendiaren magalean egingo dute aurtengo Zuhaitz Eguna\nArgitaratua: 2019-03-15 10:54\nMoru mendian egingo dute estreinakoz Zuhaitz Eguna, martxoaren 21ean. Herri Eskolako eta Ikastolako ikasleek 160 zuhaitz landatuko dituzte, aureko urteetan baino dezente gehiago.\nElgoibarko Herri Eskolako eta Elgoibar Ikastolako Lehen Hezkuntzako 6. mailako ikasleek hainbat zuhaitz landatuko dituzte martxoaren 21ean ospatuko duten Zuhaitz Egunean. Zuhaitzak landatuko dituzten lekua izango da aurtengo berrikuntza nagusia, Moru mendian landatuko baitituzte. Azken urteetako Zuhaitz Egunetan Albitzurin landatu dituzte, iaz Melitoneko errotonda ondoko berdeguneetan landatu bazituzten ere.\n• Aurreko urteetan baino zuhaitz gehiago\nGipuzkoako Foru Aldundiak (Mendiak eta Natura Inguruneko Zuzendaritzak) emandako 160 zuhaitz landatuko dituzte ikasleek, zehazki: 45 lizar, 45 haritz, 45 urki eta 25 gorosti. Aurreko urteetan baino zuhaitz gehiago dira, ikasle bakoitzak zuhaitz bat landatzeko aukera izan dezan. Hiru autobusetan igoko dira ikasleak Idotorbera eta handik joango dira Moru mendiaren magalera, Udalak zuhaitzak landatzeko aukeratu duen tokira. 09:50ean hasiko dute zuhaitzen landaketa. Lanak amaitutakoan Moruko tontorreraino igoko dira, mokadutxoa hartzera. Hondakin gutxiago sortzeko, aurtengo hamaiketakoa herriko okindegietako txoripan edo txorixo opila eta fruta izango dela jakinarazi dute antolatzaileek. Indarrak berreskuratutakoan, Morun egiten diharduten indusketa arkeologikoen berri jasoko dute ikasleek.\n• Andoni Segundok idatzitako liburuaren aurkezpena\nZuhaitz Eguna osatzeko, Andoni Segundo Armero elgoibartarrak idatzitako eta Udalak argitaratutako Elgoibarko zuhaitzak. Gida eta sailkapen-gakoa liburua aurkeztuko dute arratsaldean, 18:00etan, Kultur Etxeko hitzaldi gelan.\nMelitoneko errotonda ondoko berdegunean landatu dituzte ikasleek 30 zuhaitz (2018-03-22)\n30 bat zuhaitz landatu dituzte LH6ko ikasleek Zuhaitz Egunean (2017-03-16)\n125 ume inguruk hartu dute parte Zuhaitz Egunean (2016-03-15)\nEhun ume inguruk hartu dute parte Albitxurin egin duten Zuhaitz Egunean (2015-03-17)\nZuhaitzak landatzen aritu dira eskola umeak (2014-03-18)\nElgoibarko ikasleek 27 zuhaitz landatu dituzte Albitxurin (2013-03-19)\nHogei urki eta hogei gereziondo landatu dituzte ikasleek Zuhaitz Egunean (2012-03-23)\nIkasleek 40 zuhaitz landatu dituzte Zuhaitz Egunean (2011-03-24)\n25 haritz gehiago ‘Zuhaitz Eguneko basorako’ (2010-03-18)\n25 bat haritz landatu dituzte Albitxurin Zuhaitz Eguna dela-eta (2009-03-17)\n30 lizar landatu dituzte Albitxurin Zuhaitz Egunean (2008-03-13)


Zure bezeroak fidelizatzeko gomendioak eta estrategiak - Gaztenpresa\nBezeroarekiko harremana ez da salmenta batekin amaitzen. Gaur egun, ez; inola ere ez. Kontsumitzaileen eskakizun-maila oso altua da gaur egun, eta enpresek eskaintzen dituzten saldu osteko zerbitzuak ere transakzioetan sartzen hasi dira dagoeneko. Lehia oso handia da ia sektore guztietan, baina, xehetasun gutxi batzuei esker, zure lehiakideengandik bereizi eta harreman iraunkorra eta emankorra eraiki ahal izango duzu bezeroekin. Fidelizatzeko estrategia, teknika eta programa asko daude. Eta horiek guztiak esaldi bakar batean laburbildu daitezke: egin lan zure bezeroa produktuarekin edo zerbitzuarekin pozik gera dadin. Erraz esaten da, ezta? Bada, gomendio hauekin errazago lortuko duzu.\nEskaini zerbitzu pertsonalizatua. Bazenekien bere garbigailuak eta hozkailuak Txinan eta eskatutakoaren arabera prestatzen dituen etxetresna elektrikoen fabrikatzaile bat dagoela? Zientzia-fikzioa dirudi, baina 4.0 Industriaren errealitatea da. Inork ez du gogoko “katalogoko” produktuekin edo zerbitzuekin lan egitea; bereziak izan nahi dugu, gure premiak guztiz aseko dituzten irtenbide pertsonalizatuak eskain diezazkigutela. Beraz, saia zaitez zure bezeroei tratu bereizia eta, batez ere, pertsonalizatua eskaintzen.\nEskaini Bezeroaren Esperientzia on bat. Kontsumitzeko moduak guztiz aldatu dira oso denbora-tarte laburrean. Gaur egungo transakzio komertzialak ez dira produktuen salmentan bakarrik oinarritzen; esperientziak transmititu behar dira, zure produktuei eta zerbitzuei balio erantsia eskaini behar zaie, eta bezeroei emozioak, sentsazioak eta abar helarazi behar zaizkie. Bezeroek esperientzia gogoangarri bat bizi behar dute. Horri Customer Experience (CX) deitzen zaio, kontsumitzaile bati produktu edo zerbitzu batez ahalik eta gehien gozatzea ahalbidetzen dion elementua.\nBihurtu akatsak aukera. Bai, badakigu erraza dela esatea. Kexa bat kexa bat da, eta ondo oinarrituta dagoenean, are mingarriagoa da. Baina estoizismoz egin behar diozu aurre. Horretarako, akatsa aitortu, barkamena eskatzen jakin eta bezeroari ordain bat eskaini behar zaio. Bezeroak behar bezala egiaztatu behar du akatsa zuzendu duzula eta gehiago errepikatuko ez dela. Arretatsua izan behar duzu, baita akatsak zuzentzeko orduan ere.\nEzagutu eta hitz egin zure bezeroekin. Teknologiak mota guztietako erremintak eskaintzen dizkigu gure bezeroekin harremanetan jartzeko: Bezeroarentzako Arreta zerbitzuko bots deiturikoak, SMS mezuak bidaltzeko zerbitzu automatizatuak, mailinga eta abar. Baina bakar batek ere ez du komunikazio pertsonala ordezten, azken horri esker erantzun bat berehala egokitu baitaiteke eskaera jakin batetara.\nIzan zaitez zintzoa, egiatia eta malgua. Harreman iraunkor guztiak konfiantzan eta konpromisoan oinarritzen dira. Eta nola lortzen da hori? Formula bat bakarrik dago: zintzotasunez, zuzentasunez eta egiazaletasunez. Formula berdina da kasu guztietarako; beraz, eutsi beti zure hitzari eta izan zaitez malgua beharrezkoa denean.\nOinarrizko printzipio horiek betetzen badituzu, zure bezeroekiko harremana askoz errazagoa izango da. Baina, batzuetan, filosofia alde batera utzi eta pragmatismora jo behar izaten da. Beraz, ez ahaztu honako estrategia hauek:\nFidelizazio-programak. Hobekien funtzionatzen duen ekintzetako bat da, eta kontsumo masiboko enpresa handi guztiek bat dute edo horietako batera atxiki dira dagoeneko. Estrategia horien artean, diru-zorroaren programa bat sor dezakegu, haren bitartez, prezioaren ehuneko bat pilatzen baita txartel batean. Puntuak pilatzea ere beste estrategia bat izan daiteke, gero horiek produktuekin trukatu ahal izateko. Zure enpresa xumeagoa bada, kideei promozioak eskaintzen dizkion Klub bat sor dezakezu…\nSare Sozialak eta marketin-erremintak. Sare Sozialak elkarrekintzarako, entretenimendurako eta dibertsiorako funtsezko tresna bat bihurtu dira ia enpresa guztientzat. Gainera, horiek e-mail eta messaging sozialaren esparruan komunikazio- eta marketin-estrategia egoki batekin osatzen badira, komunikazio-dinamika egonkor bat mantendu ahal izango duzu zure bezeroekin.\nPromozio esklusiboak. Eskaintza pertsonalizatuak sortzea funtsezkoa da bezero bat berezia senti dadila lortzeko. Zure bezeroekiko harremana are gehiago sendotzeko erreminta bat da. Baina, horrez gain, produktu bat merkaturatu aurretik ezagutzeko aukera eskaintzen badiezu, VIP bezero sentiaraziko dituzu.\nEta, batez ere, gogoratu zure jarduera ekintzailearekin lotutako edozein zalantza argitzeko laguntza behar baduzu, zure LABORAL Kutxa bulegoan eta Gaztenpresaren webgunean aurkituko gaituzula. Baita sare sozialetan ere: Facebooken, Twitteren eta, nola ez, LinkedInen. Zain izango gaituzu!\nZure negozioaren bilakaera ezagutzeko enpresa-gestioko oinarrizko hitzakUrrutitik beste gailu batekin konektatzeko tresnarik onenak